


**Pitagora**  (n. secolul al VI-lea î.Hr.,  – d. anii 490 î.Hr.) a fost un filosof și matematician grec, originar din insula Samos, întemeietorul pitagorismului, care punea la baza întregii realități, teoria numerelor și a armoniei. A fost și conducătorul partidului aristocratic din Crotone (sudul Italiei). Scrierile sale nu s-au păstrat. Tradiția îi atribuie descoperirea teoremei geometrice și a tablei de înmulțire, care îi poartă numele. Ideile și descoperirile lui nu pot fi deosebite cu certitudine de cele ale discipolilor apropiați.

Pitagora a fost un mare educator și învățător și se spune că a fost și un atlet puternic, așa cum stătea bine atunci poeților, filosofilor (de exemplu, Platon însuși) și comandanților militari.

**Teorema lui Pitagora**

Teorema lui Pitagora este un subiect foarte important în matematică și o teoremă esențială în înțelegerea geometriei. Aceasta explică relația dintre lungimile laturilor triunghiului și afirmă că în orice triunghi dreptunghic, suma pătratelor [catetelor](https://ro.wikipedia.org/wiki/Catet%C4%83) este egală cu pătratul [ipotenuzei](https://ro.wikipedia.org/wiki/Ipotenuz%C4%83).


Teorema este numită după marele matematician grec Pitagora și poate fi utilizată în construcție și arhitectură pentru a se asigura că clădirile sunt pătrate, în navigație pentru a găsi cea mai scurtă distanță de deplasare sau în topografie pentru a calcula abruptitatea pantelor dealurilor sau munților.



**John Napier de Merchistoun**

(n. 1 februarie 1550 – d. 4 aprilie 1617) a fost un matematician, fizician și astronom scoțian, fiu al lui Sir Archibald Napier de Merchiston. Este creditat ca inventator al logaritmilor, și pentru popularizarea folosirii separatorului zecimal pentru numerele fracționare.

Logaritmii sunt exponenți scriși într-un mod special. Până la inventarea calculatorului digital; aceștia au fost utilizați pentru a facilita multiplicările și diviziunile; accelerând foarte mult calculele în fizică, astronomie și inginerie


John Napier, căruia i se atribuie invenția logaritmilor, a dezvoltat aceste comenzi rapide pentru a economisi timpul astronomilor și pentru a limita erorile calculelor.

EUCLID (365-300 îHr)



Euclid, cunoscut și ca „Părintele Geometriei”, a pus bazele geometriei Euclidiene. Tratatul „Elementele” al lui Euclid a fost timp de mai mult de 2.000 de ani principala carte după care s-a învățat geometria.

ARHIMEDE



Deși este privit adesea ca proiectant de dispozitive mecanice, Arhimede a adus contribuții importante și în domeniul matematicii. El a folosit metoda epuizării complete pentru a calcula aria unui arc de parabolă prin sumarea unei serii infinite, precum și calculul aproximativ al numărului π cu o acuratețe remarcabilă pentru acele timpuri. De asemenea a definit spirala care-i poartă numele, formule de calcul a volumelor și al suprafețelor corpurilor de revoluție, precum și un sistem ingenios de exprimare a numerelor foarte mari.

LEONHARD EULER (1701 – 1783)



Cu 900 de cărți publicate, Euler deține titlul de cel mai prolific matematician. Euler a lucrat în aproape toate ramurile matematicii, printre care geometrie, calcul infinitesimal, trigonometrie, algebră și teoria numerelor.